Det hele var over i løpet av noen få sekunder og endte med at Trond Fredriksen sendte Edwin Gyasi rett i garderoben. Bjørn Helge Riise fikk fortsette treningsøkten. — Det er sånt som kan skje med folk som har et høyt tenningsnivå. Det er toppidrettsutøvere som verken liker å tape eller mislykkes. Men i dag gikk vi akkurat over grensa på hva som er akseptabelt og ikke akseptabelt, sier AaFK-trener Trond Fredriksen.